พ่อบ้านสุดเก๋า

พ่อบ้านสุดเก๋า  เป็นซีรีส์มังงะญี่ปุ่น เขียนเรื่องและวาดภาพโดย โคซูเกะ โอโนะ เผยแพร่ทางนิตยสารมังงะออนไลน์คูราเงะบันช์ตั้งแต่ปี พ.ศ. 2561 พ่อบ้านสุดเก๋า เป็นเรื่องราวของอดีตลูกพี่แก๊งยากูซ่าที่วางมือจากอาชญากรรมมาเป็นพ่อบ้าน ได้รับการดัดแปลงเป็นละครโทรทัศน์คนแสดงโดยนิปปงทีวีในปี พ.ศ. 2563 และได้รับการดัดแปลงเป็นซีรีส์อนิเมะออริจินอลเน็ตแอนิเมชัน (ONA) ของเน็ตฟลิกซ์ ผลิตโดยสตูดิโอเจซีสตาฟ ฉายตั้งแต่เดือนเมษายนถึงตุลาคม พ.ศ. 2564 ฤดูกาลสองฉายในเดือนมกราคม พ.ศ. 2566
==เรื่องย่อ==
ทัตสึ หัวหน้าแก๊งยากูซ่านามกระฉ่อนผู้น่าเกรงขามจนได้รับฉายาว่า "มังกรอมตะ" ได้วางมือจากอาชญากรรมไปเป็นพ่อบ้านเพื่อช่วยสนับสนุนมิคุ ภรรยาที่เป็นสายลุยงาน ในแต่ละตอนจะเล่าเรื่องราวในสถานการณ์ขำขันหลากหลาย โดยทั่วไปคือฉากการทำงานบ้านทั่ว ๆ ไปในฐานะพ่อบ้านที่ขัดกับรูปลักษณ์และบุคลิกของทัตสึ
==ตัวละคร==
รับบทโดย: เค็นจิโร สึดะ|italic=no (วิดีโอส่งเสริมการขาย และอนิเมะ) (ญี่ปุ่น);อิทธิพล มามีเกตุ (ไทย), ฮิโรชิ ทามากิ|italic=no (ละคร)
อดีตลูกพี่แก๊งยาซูซ่าผู้ประยุกต์ทักษะสมัยเป็นยากูซ่ามาใช้กับงานบ้านในฐานะพ่อบ้าน
รับบทโดย: มาอายะ ซากาโมโตะ|italic=no (วิดีโอส่งเสริมการขาย), ชิซูกะ อิโต (อนิเมะ) (ญี่ปุ่น); ทัศณ์เพลิน ตันเสรีสกุลภัช (ไทย), ฮารูนะ คางางูจิ|italic=no (ละคร)
ดีไซเนอร์ผู้มุ่งมั่นกับงานและภรรยาของทัตสึ แอบเป็นโอตาคุ ในเวอร์ชันละครมิคุมีลูกสาวชื่อฮิมาวาริ (ひまわり)
รับบทโดย: เค็นอิจิ ซูซูมูระ|italic=no (วิดีโอส่งเสริมการขาย), คาซูยูกิ โอกิตสึ (อนิเมะ) (ญี่ปุ่น); อภิชิต ลิขิตลิ้มปรีชา (ไทย), จุน ชิซง|italic=no (ละคร)
ลูกน้องในแก๊งเก่าของทัตสึ มักมาช่วยทัตสึทำงานบ้านหรือทำธุระโดยไม่ได้ตั้งใจ
รับบทโดย: โยชิมาซะ โฮโซยะ|italic=no (วิดีโอส่งเสริมการขาย และอนิเมะ) (ญี่ปุ่น); ประภัฒน์ สินธพวรกุล (ไทย), เค็นอิจิ ทากิโตะ|italic=no (ละคร)
อดีตลูกพี่แก๊งยากูซ่า ทัตสึเคยทลายแก๊งของเขาขณะเขาอยู่ในคุก ปัจจุบันเป็นเจ้าของรถขายอาหาร ขายเครปเป็นอาชีพ
รับบทโดย: อัตสึโกะ ทานากะ|italic=no (อนิมะ) (ญี่ปุ่น); ศิวพร เผือกผิวเอี่ยม (ไทย); อิซูมิ อินาโมริ|italic=no (ละคร)
รับบทโดย: M.A.O|italic=no (อนิเมะ) (ญี่ปุ่น); อริษา เกษมศุภการ (ไทย), ยูกิ คาจิ|italic=no (ละครภาคแยก)
==รูปแบบต่าง ๆ==
===มังงะ===
ในประเทศญี่ปุ่น พ่อบ้านสุดเก๋าเผยแพร่ครั้งแรกทางนิตยสารมังงะออนไลน์ Kurage Bunch ในฐานะลิมิตเต็ดซีรีส์ 5 ตอน แต่ได้รับความนิยมเพียงพอที่จะเผยแพร่เป็นซีรีส์ต่อเนื่อง ได้รับการรวบรวมเป็นหนังสือการ์ตูนรวมเล่ม (ทังโกบง) แล้ว 7 เล่มโดยสำนักพิมพ์ชินโจชะ ในประเทศไทยสำนักพิมพ์สยามอินเตอร์คอมิกส์ถือลิขสิทธิ์ตีพิมพ์
===วิดิโอส่งเสริมการขาย===
วิดีโอโมชันคอมิกหลายวิดีโอได้สร้างออกมาเผยแพร่เพื่อส่งเสริมการขายหนังสือการ์ตูนรวมเล่มของเรื่อง ในวิดีโอมีเค็นจิโระ ซึดะพากย์เสียงเป็นทัตสึ, เค็นอิจิ ซูซูมูระพากย์เสียงเป็นมาสะ , โยชิมาซะ โฮโซยะพากย์เสียงเป็นโทราจิโร่  และซูบารุ คิมูระพากย์เสียงเป็น G-Goda
ในเดือนธันวาคม พ.ศ. 2562 วิดีโอส่งเสริมการขายแบบคนแสดงซึ่งดัดแปลงจากฉายในพ่อบ้านสุดเก๋าได้สร้างขึ้นเพื่อฉลองการทำยอดขายหนังสือการ์ตูนรวมเล่มถึง 1.2 ล้านเล่ม ซึดะมารับบทแสดงเป็นทัตสึ และมาอายะ ซากาโมโตะรับบทเป็นมิคุ กำกับร่วมโดยซึดะและฮายาโตะ ยาซากิ
===ละครโทรทัศน์===
ในวันที่ 8 กรกฎาคม พ.ศ. 2563 ช่อง Nippon TV ประกาศว่าจะดัดแปลงเรื่องพ่อบ้านสุดเก๋าเป็นละครโทรทัศน์คนแสดง เริ่มออกอากาศในเดือนตุลาคม พ.ศ. 2563 นำแสดงโดยฮิโรชิ ทามากิรับบทเป็นทัตสึ สน้างโดย  กำกับโดย และเขียนบทโดย
===อนิเมะ===
ในเทศกาลอนิเมะเน็ตฟลิกซ์เมื่อวันที่ 26 ตุลาคม พ.ศ. 2563 ได้มีการประกาศดัดแปลงเรื่องพ่อบ้านสุดเก๋าเป็นออริจินัลเน็ตแอนิเมชัน (ONA) ซีรีส์อนิเมะสร้างโดยสตูดิโอเจซีสตาฟ กำกับโดยจิอากิ คง เขียนบทโดยซูซูมุ ยามากาวะ ซึดะ เค็นจิโระที่เคยพากย์เป็นทัตสึในวิดิโอส่งเสริมการขายกลับมารับบทพากย์เป็นทัตสึ ซีรีส์อนิเมะเผยแพร่เมื่อวันที่ 8 เมษายน พ.ศ. 2564 พาร์ตสองปล่อยฉายเมื่อวันที่ 7 ตุลาคม พ.ศ. 2564 ฤดูกาลที่สองมีการประกาศสร้างในอีเวนต์ Netflix Tudum Japan เมื่อวันที่ 25 กันยายน พ.ศ. 2565 ฉายในวันที่ 1 มกราคม พ.ศ. 2566
==อ้างอิง==
==แหล่งข้อมูลอื่น==
เว็บไซต์ทางการ 
มังงะที่ตีพิมพ์ในปี พ.ศ. 2561
อนิเมะที่ออกฉายในปี พ.ศ. 2564
อนิเมะที่ออกฉายในปี พ.ศ. 2566
การ์ตูนญี่ปุ่นแนวสุขนาฏกรรม
อนิเมะออริจินอลของเน็ตฟลิกซ์
การ์ตูนญี่ปุ่นแนวเซเน็ง
การทำอาหารในอนิเมะและมังงะ
การ์ตูนญี่ปุ่นแนวเสี้ยวชีวิต
ตัวละครที่เป็นพ่อบ้านพ่อเรือน
ผลงานต้นฉบับภาษาญี่ปุ่นของเน็ตฟลิกซ์
สยามอินเตอร์คอมิกส์